text: Golf: Gekk fimtbestu rundu á síðsta degnum
text: #000001
text: Tað vóru ávísar vónir til, at ungi og evnaríki golfleikarin, Emil Jakobsen, fór at lyfta støðið hjá føroyskari golfítrótt, tá tað snýr seg um úrslit á oyggjaleikum.
text: #000003
text: Men úrslitini hjá føroysku golfspælarunum á Guernsey livdu ikki upp til væntanirnar frammanundan.
text: #000004
text: Og tað var ikki fyrr enn á síðsta degnum, at Emil Jakobsen gjørdist fortróligur við undirlagið, ið er nógv harðari enn tað, sum hann er vanur við á teimum vøllum hann hevur spælt mest á undir sínum uppvøkstri í Svøríki.
text: #000007
text: Emil gekk seinastu runduna fríggjadagin í 76 sløgum, og tað vóru bert fýra leikarar, ið høvdu betri úrslit enn tað á seinasta leikdegnum.
text: #000008
text: Men alt í alt gjørdist tað einans til eitt pláss sum nummar 46 hjá Emil Jakobsen. Líggjas Jógvansson gjørdist nummar 61 og Hans Pauli Henriksen nummar 71. Seinasti mannligi spælarin, Rógvi Mikkelsen, mátti gevast á øðrum degi, tá hann fekk ein skaða í skøvningin.
text: #000009
text: Føroyingar stríðast á golfbreytini á Guernsey
text: #000011
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000013